Лахты

**Ла́хты** (, ) — горад і камуна ў Фінляндыі, адміністрацыйны цэнтр правінцыі Пяят-Хямэ губерні Паўднёвая Фінляндыя. Размяшчаецца на беразе заліва ў паўднёвай частцы возера Весіярві, якое ўваходзіць у сістэму азёр Пяянэ. Насельніцтва горада — 102 000 чалавек (2011).

## Назва 
**Лахты** у перакладзе з фінскага азначае «заліў».

## Гісторыя 
 годзе, краявід з возера Весіярві. Будынак са шпілем злева — Гістарычны музей горада, справа ўзвышаецца гарадская ратуша.]]
Упершыню Лахты згадваецца ў дакументах 1445 года, як вёска воласці Холала. Размяшчалася на гандлёвым шляху таго часу — Верхняй выбаргскай дарозе (), якая злучала Хяменліну і Выбарг. У пазямельнай кнізе Хямэ ад 1558 года згадваецца, што ў вёсцы Лахты 24 хаты.

Статус горада Лахты атрымаў у 1905 годзе, калі ў горадзе было меней за тры тысячы жыхароў.

## Геаграфія 
## Насельніцтва 
Горад знаходзіцца на восьмым месцы па колькасці насельніцтва ў Фінляндыі.

## Прамысловасць і эканоміка 
Прамысловасць: дрэваапрацоўчая, тэкстыльная, абутковая, шкляная, харчовая. Акрамя таго, у горадзе Лахты знаходзіцца завод зварачнага абсталявання, якое выпускаецца пад сусветна вядомай маркай Kemppi. Дзейнічае завод канцэрна Pilkington.

## Культура 
У Лахты штогод праходзяць міжнародныя фестывалі арганнай і джазавай музыкі, выстаўкі плакатаў, семінары паэтаў і пісьменнікаў. У ліпені ўжо на працягу некалькіх гадоў праходзіць гарадскі фестываль «Ночы Лахты» (Lahden Yöt).

З 2003 года ў горадзе праходзіць фестываль хіп-хоп- і рэгі- музыкі Summer Up, які збірае некалькі дзясяткаў тысяч наведвальнікаў.

Шырока вядомы, у тым ліку і за мяжой, гарадскі аркестр «Сімфонія Лахты» пад кіраўніцтвам дырыжора Осма Вянскя.

### Sibeliustalo 
У Лахты размешчаны самая буйная ў Паўночнай Еўропе канцэртная зала і кангрэс-хол
з дрэва — **Зала Сібеліуса** (, арх. Райма Расанен). Там рэгулярна іграе гарадскі сімфанічны аркестр Лахты (). У кастрычніку 2006 года там прайшоў нефармальны саміт Расія-ЕС.

### Музеі 
thumb|Лыжны музей.
* Гарадскі гістарычны музей ().
* Мастацкі музей Лахты (). Сумесна з ім працуе Музей плаката (), дзе раз у два гады праходзіць Міжнароднае біенале плаката.
* Лыжны музей ().
* Музей радыё і тэлебачання ().
* Музеі ваеннай музыкі і ваеннай медыцыны.

## Спорт 
left|150px
thumb|Лыжныя трампліны ў спартыўным цэнтры Лахты
Лахты вядомы ў міжнародным маштабе сваім чэмпіянатам свету па лыжным спорце «Салпаўселян кісат» (, ), які праводзіцца пачынаючы з 1923 года, а з 1926 стаў міжнародным. Спаборніцтвы праводзяцца напачатку сакавіка.

Горад тройчы падаваў заяўку (разам са шведскім Орэ) на арганізацыю Зімовых Алімпійскіх гульняў 1964, 1968 і 1972 гадоў, аднак саступіў Інсбруку, Грэноблю і Сапара адпаведна.

Спартыўны цэнтр размешчаны недалёка ад цэнтра горада. Тут пабудаваны стадыёны, басейны і комплекс Трампліны Салпаўселькі () з трох лыжных трамплінаў, які стаў, пасля шматлікіх міжнародных спаборніцтваў, сімвалам горада. У Лахты неаднаразова праходзілі міжнародныя чэмпіянаты па біятлону і лыжнаму спорту.

thumb|Балід водна-маторнай «F1» на возеры Весіярві, 7 чэрвеня 2008
У чэрвені 2009 года ў Лахты на возеры Весіярві прайшоў этап «Формулы-1» на вадзе.

У наваколлях горада маюцца таксама чатыры пляцоўкі для гульні ў гольф.

## Транспарт 
thumb
У цэнтры горада знаходзіцца чыгуначны вакзал. Цягнікі ходзяць у трох кірунках: Хельсінкі праз Кераву, Рыіхімякі, Коўвала. Таксама на станцыі Лахты спыняюцца цягнікі «Allegro» і «Леў Талстой».

Чыгуначная лінія-выпрастанне () Лахты—Керава працягласцю 75 км была адкрыта 1 верасня 2006 года (рух пачаўся з 3 верасня). Гэта сучасная двухшляховая лінія з трыма станцыямі.

## Сувязь 
### Радыёвяшчанне 
У горадзе знаходзіцца радыёстанцыя Voima, якая вяшчае на ўсю правінцыю Пяят-Хямэ.
(Пяят-Хямэ — 98,6 МГц, Кюменлаакса — 91,0 МГц, Заходняе Хямэ (Іта-Хямэ) — 94,9 МГц)
## Вядомыя ўраджэнцы і жыхары 
* Яры Пуйканен, фінскі скакун з трампліна
## Гарады-пабрацімы 
*  Акюрэйры, Ісландыя
*  Дэян, Кітай
*  Гарміш-Партэнкірхен, Германія
*  Калуга, Расія
*  Нарва, Эстонія
*  Печ, Венгрыя
*  Ранерс, Данія
*  Зуль, Германія
*  Вестэрас, Швецыя
*  Запарожжа, Украіна
*  Олесун, Нарвегія
*  графства Вустэршыр, Англія

## Спасылкі 
* Lahti.fi — Афіцыйны сайт , , , , 

Катэгорыя:Гарады Фінляндыі